b'\n_START_ARTICLE_\nKoludarac\n_START_PARAGRAPH_\nKoludarac je majhen naseljen otok v Kvarnerskem zalivu na Hrva\xc5\xa1kem._NEWLINE_Koludrac le\xc5\xbei zahodno od Lo\xc5\xa1inja pred vstopom v zaliv Luka Mali Lo\xc5\xa1inj v katerega vodita dva preliva: ju\xc5\xbeni, Prolaz Most (lokalni prebivalci ga imenujejo Boka falsa), ki je primeren samo za manj\xc5\xa1a plovila (globok 1,2 m in \xc5\xa1irok 10 m) in severni, ki se razteza med rtoma Kri\xc5\xbe na Koludarcu in rtom Torunza na otoku Lo\xc5\xa1inju (Boka vera). Globina tega preliva je do 17 do 20 m. Povr\xc5\xa1ina oto\xc4\x8dka, na katerem je svetilnik, meri 0,784 km\xc2\xb2. Dol\xc5\xbeina obale je 4,89 km, najvi\xc5\xa1ji vrh je visok 53 mnm._NEWLINE_V zalivu na zahodni strani otoka so razvaline habsbur\xc5\xa1ke vile, sicer pa je na otoku po 2. svetovni vojni letoval Edvard Kardelj, ki je organiziral napeljavo vodovoda (povezavo cresko-lo\xc5\xa1injskega vodovodnega sistema, ki \xc4\x8drpa iz jezera Vrana) na oto\xc4\x8dek._NEWLINE_V neposredni bli\xc5\xbeini otoka na zahodni strani le\xc5\xbei oto\xc4\x8dek Murtar. Murtar od Koludarca lo\xc4\x8di okoli 0,3 km \xc5\xa1irok in do 2,5 m globok preliv, ki se zajeda v zahodno obalo Koludarca, kjer tvori varno sidri\xc5\xa1\xc4\x8de za plovila. Globina sidri\xc5\xa1\xc4\x8da je do 8 m._NEWLINE_Iz pomorske karte je razvidno, da svetilni, ki stoji na rtu Kri\xc5\xbe, oddaja svetlobni signal:Z Bl 3s. Nazini domet svetilnika je 3 milje.'